E mpasi yi diambu di natanga muntu mu longoka ngangu mu vengomona vonza yi kwizanga ye mpasi mu kia muntu. E kolo mu nza wantu k'a kala ndonga zingilanga mu mpelo,   nkonda ye ndowa. Mu ntombok'a nkangu  mpelo za kuluka; nkonda za yantika lala ye landilwa kwa mpila mosi ye nkoko ka mia kala diaka ye mbizi za zingi mu zingisa wulolo wa wantu muna ma vata ko. Mu mpasi zozo za yantika moneka, muntu wa yantika kuna va ndambu a vata bundu ya nti, wa yantika zonzeka yi bulu bulu va ndambu a nzo ani mu lembi kwendanga mu zi mfinda; mu nzanza ye mi nkoko mu sosa kia dia. Muntu wa lenda zinga ye nti ye titi ya mfunu mu zingu kiani bonso: madioko, nsafu; manga, malala, makazu, wangila; kikila; mbolongwa, madezo, nguba, mbwenge ye mbika. Wa ye bulu ya yingi nze se: Mbwa, Niau, Nkombo; Meme, Ngombe, Nsusu; Mpatu; Ngulu; Nlumba, Yembe ye Mvalu. zingu ko, nda, zinga